12. 5. UTORAK

**PID** – Danas napravite ispravak odgovora primorskog kraja (to ću vam zapisati u bilješke u imenik). Nadam se da ste pisali opažanja o biljci jer danas i sutra **pošaljite opažanja iz RB** o biljci, i biljčicu – za taj zadatak dajem ocjenu.

 **MAT** – Naučit ćemo pisano dijeliti četveroznamenkasti broj dvoznamenkastim brojem. Otvori **udžb. str. 120** te riješi rubriku ZNAM. Zatim pročitaj zadatak riječima, pogledaj i pročitaj kako se rješava u tablici mjesnih vrijednosti i kraće. Nakon toga **prepiši** tablicu i kraći postupak te odgovor na pitanje u **bilježnicu.**

**Zatim** riješi ove zadatke u bilježnicu (na kraći način kao u knjizi) i napravi provjere:

1. 6 468 : 28 = 9 044 : 38 =

 4 125 : 33 =

SADA pogledaj VIDEO Pisano dijeljenje četveroznamenkastog broja jednoznamenkastim. Nakon VIDEA opet riješi u BILJ.

2. 2 368 : 37 = 1 820 : 52 =

 1 249 : 27 =

 Pazite na potpisivanje, ako si napravio mali razmak između T i S, kod donjeg potpisivanja postupka to moraš poštivati, S potpisuješ ispod S, D ispod D, J ispod J.

Za zadaću riješi: **udžb. str 121 – zad. 1** zbog provjera možeš to raditi u bilježnici. Zatim **zad. 2. 3. i 5**. u udžb.

**HJ –** Nakon ove kratke pjesme Velik kao dijete, napisat ćemo jedan sastavak. Zamislite da ste odrasli i da imate svoju obitelj:

 Tko čini vašu obitelj?

 Što ste vi kao roditelji po zanimanju?

 Kolika su vam djeca?

 Idu li u školu? Kakvi su đaci? Što radite kad dođete kući?

 Koliko vremena posvećujete djeci i koje igre najčešće igrate?

Razmislite o ovim pitanjima i pokušajte dati odgovore!

Evo vam i **plana opisivanja za sastavak:**

1. Članovi moje obitelji

2. Zanimanja roditelja

3. Djeca

4. Dnevne obaveze

5. Briga za djecu

6. Zajedničko druženje

Ponovno pokušaj izgovoriti po planu svoj sastavak – **maštaj,** izmišljaj!

PAZI, što ćemo staviti u UVOD – naravno broj 1.

 GLAVNI DIO (zaplet) – pod brojevima 2. 3. 4. 5.

 ZAVRŠNI DIO (rasplet) – pod brojem 6.

Također moraš paziti na uvučene dijelove za početak UVODA, početak GLAVNOG DIJELA te početak ZAVRŠETKA.

Naravno, u sastavku upotrebljavaj puno imenica koje će uz sebe imati pridjeve, zatim glagole, može i usporedbe da ti opisivanje bude što ljepše.

Sretno u radu, nadam se da nisam dala teški zadatak.

 Voli vas vaša učiteljica Mirjana!